OpenLLM-France/wikimedia huggingface dataset:
# Aozadur Komunour Belarus

Aozadur Komunour Belarus (e belaruseg: Белорусская коммунистическая организация) a zo anv ur strollad komunour bet krouet e Belarus, gantañ en e benn Vladimir Ignatovsky, diwar an aozadur "Belarus Yaouank" (Маладая Беларусь), bet krouet e Savadur Deskadurezh Minsk e 1917.
E 1918 e teuas da vezañ ur gevrenn emren eus Strollad Sokialourion Belarus - Dispac'helour, met e deroù an hevelep bloavezh ec'h em disrannas da vat ha dont a reas da vezañ ur strollad emrenn penn-da-benn. E Miz Eost 1918, avat, e kendeuzas gant Strollad Komunour Belarus.
# Aozadur Komunourion Marksour-Leninour Gres

Diwallit: Disheñvel eo ar Strollad-mañ diouzh Aozadur Marksourion-Leninourion Gres
Aozadur Komunourion Marksour-Leninour Gres (AKM-LG) (e gresianeg: Οργάνωση Κομμουνιστών Μαρξιστών-Λενινιστών Ελλάδας: OKMLE) a 'oa anv ur strollad komunour bihan e Gres bet krouet e miz Genver 1982.
Difennet e veze gantañ linenn bolitikel Strollad Labour Albania.
Krouet e oa bet ar Strollad e 1993 p'en em deuzas Luskad evit Strollad Komunour Unvan Gres bet savet gant tud aet kuit eus Strollad Komunour Gres da geñver 1953-1956 o sevel a-enep da d'an adwelouriezh soviedel hag a-du gant linenn bolitikel Nikolaos "Nikos" Zac'hariadis gant komunourion c'hresianek en harlu en Unaniezh Soviedel ha e broioù sokialour all, ez-kadourion hag ofisierion Talbenn Dishualded Broadel (EAM)-Arme Dishualded Pobl Gres (ELAS).
Embannet e veze gant ar Strollad ar gelaouenn viziek Επανάσταση ("Dispac'h").
Chom a reas ar Strollad hep kemer perzh er mouezhiadegoù.

## Liammoù diavaez

* http://okmle.blogspot.com Blog gant pennadoù tennet diwar ar gelaouenn Επανάσταση ("Dispac'h") ha danvezioù all embannet gant Aozadur Komunourion Marksour-Leninour Gres
# Aozadur ar Broadoù Unanet

Aozadur ar Broadoù Unanet (ABU) pe ar Broadoù Unanet, bet diazezet d'ar 24 a viz Here 1945 e San Francisco (SUA) e diwezh an Eil Brezel-bed eo an aozadur etrebroadel brasañ er bed.

## Orin

Ha pa oa bet kroget d'an 10 a viz Here 1946 emvodoù ar Vodadeg Veur gentañ e Westminster (Londrez), emañ e sez e New York en ur savadur hir-tre, ur skraber-oabl war riblenn an East River. Diaraoger an aozadur bedel-mañ e oa Kevredigezh ar Broadoù, houmañ krouet en ur mare damheñvel, an hini a heulias ar Brezel bed kentañ. Diazezet eo bet ar c'hKaB e 1919 diwar divizoù Feur-emglev Versailhez evit lakaat ar stadoù da genlabourat evit ma vefe sevenet ar peoc'h hag ar surentez. Bez' e c'hell emezeliñ kement stad a zo anavezet ez-etrebroadel. Ar Sez Santel (Vatikan) n’eo ket ezel met kas a ra un arseller diaspad, na Taiwan kennebeut en abeg da enebiezh Republik Pobl Sina. E 2011 e oa 193 ezel en aozadur. Unan eus oberennoù pennañ ABU eo bet Disklêriadur Hollvedel Gwirioù Mab-den (1948).

## Gwelet ivez

* Kuzul Surentez ar Broadoù Unanet
* Bannieloù Aozadur ar Broadoù Unanet hag e aozadurioù arbennik
* Testenn Disklêriadur Hollvedel Gwirioù Mab-den e brezhoneg war lec'hienn ABU

## Liamm diavaez

* Lec'hienn ABU
# Aozadur Todt

An Aozadur Todt (Organisation Todt, OT, en alamaneg) a oa un aozadur alaman e servij an Trede Reich. Gant an aozadur-se e voe kaset labourioù bras da benn, koulz en Alamagn a-raok an Eil Brezel-bed hag er broioù eus Europa aloubet gant an Nazied e-pad ar brezel. Implijet e voe prizonidi da ober al labourioù-se alies.
E Breizh hag a-hed arvor Bro-C'hall e lakae labourerien da sevel Moger ar Meurvor Atlantel. Gantañ e oa bet savet Porzh Listri-spluj Sant-Nazer
Daou zen dreist-holl zo bet e penn an aozadur :
* Fritz Todt (1938 - 1942)
* Albert Speer (1942 - 1945)
# Aozadur Kumunour Marksour-Leninour - Hent Proleter

KESAML (KE) (Maoour)
Izili hag ez-izili
Aozadur Komunour Luksembourg
Hent Proleter (Frañs)
Tarzh-an-Deiz Ruz (Izelvroioù)
Ray O. Light (SUA)
Kevredad Komunour Japan (KB)
Evita ar Gumunouriezh (Italia)
Luskad Dispac'hel Pobl Paraguay Pyahura
Strollad Bolchevikour (N. Kurd.-Turkia)
Strollad Kumunour (ML) Panama
Strollad Komunour Dispac'hel (Arc'hantina)
Strollad Komunour Dispac'hel (Uruguay)
SKI (ML) Banniel Ruz (India)
SKI (ML) Demokratelezh Nevez (India)
SKI (ML) Janashakti
SKN Kreizenn Unaniezh-Masal (Nepal)
SKN Mashal (Nepal)
SK Perou (ML)
SK Turkia/ML
SK al Labourerion (Norvegia)
SK (ML) Republik Dominikan
SK (ML) Bolivia
SK Kolombia - Maoour
Strollad Labourerion Bangladesh
SK (ML) Alamagn
Strollad al Labour (Serbia)
Aozadur ML Afghanistan
Ensavadur Amaru (Perou)
SK Filipinez
SK Suafrika (ML)
Revindo (Gevred Azia)
SKI (ML) Kuzul Kreiz Da c'hortoz :
An Aozadur Kumunour Marksour-Leninour - Hent Proleter (e galleg: Organisation communiste marxiste-léniniste - Voie prolétarienne: OCML-VP) a zo anv ur strollad komunour marksour-leninour maoour bet krouet e Frañs e 1979.
Sevel a ra ar Strollad a-du gant linenn bolitikel Mao Zedong oc'h anavezout an Dispac'h Proleter Sevenedurel Meur evel un elfenn nevez hag a-bouez evit ar varksouriezh-leninouriezh.
Ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Kelc'hlizher Etrebroadel) (kemeret perzh er 6vet, 7vet hag 8vet Kuzuliadegoù).
Embannet e vez ar gelaouenn Partisan gant ar Strollad.

## Liammoù diavaez:

* Lec'hienn ofisiel ar Strollad
# Aozadur Marksourion-Leninourion Gres

Diwallit: Disheñvel eo ar Strollad-mañ diouzh Aozadur Komunourion Marksour-Leninour Gres
Aozadur Marksourion-Leninourion Gres (AMLG), (e gresianeg: Οργάνωση Μαρξιστών Λενινιστών Ελλάδας: ΟΜΛΕ) a oa anv ar strollad komunour maoour kentañ bet savet e Gres.
Krouet e oa bet e 1964 p'en em disrannas un toullad izili eus Strollad Komunour Gres o sevel a-enep da adwelouriezh an Unaniezh Soviedel da heul marv Stalin.
Embannet e veze gant ar Strollad ar gelaouenn Αναγέννηση ("Adc'hanidigezh").
Da heul marv Mao Zedong e 1976 ec'h en disrannas AMLG e div lodenn bennañ: Strollad Komunour Gres (marksour-leninour) ha Strollad Komunour Marksour-Leninour Gres, o sevel a-du ar Strollad diwezhañ-se gant Tezenn an Tri Bed.
# Aozadur Komunour Marksour-Leninour ar Reünion

Aozadur Komunour Marksour-Leninour ar Reünion (e galleg: Organisation Communiste Marxiste-Léniniste de La Réunion) eo anv ur strollad komunour marksour-leninour krouet er Reünion e 1975, mennozhioù maoour a oa gant ar strollad$^,$.

## Notennoù ha daveoù

* ↑ Gilberg, Trond. Coalition Strategies Of Marxist Parties. Durham: Duke University Press, 1989. p. 256
* ↑ Aldrich, Robert/Connell, John. France's Overseas Frontier: Départements Et Territoires D'outre-mer. Cambridge University Press, 1992. p. 219
# Chantal Chaudé de Silans

Chantal Chaudé de Silans a zo bet ganet d'an 9 a viz Meurzh 1919 e Versailhez (Bro-C'hall) ha marvet d'ar 5 a viz Gwengolo 2001 e Grassa (Okitania). Mestrc'hoarierez echedoù gall e oa.

## Partiennoù

* Chantal Chaudé de Silans - Clarice Benini, (Moskov, Kampionad bedel ar maouezi, 1950)
1.d4 d5
2.c4 c6
3.Mf3 Mf6
4.Mc3 dxc4
5.a4 Ff5
6.e3 e6
7.Fxc4 Fb4
8.O-O O-O
9.Me2 h6
10.Mg3 Fh7
11.De2 Mbd7
12.e4 De7
13.Me5 Tad8
14.Mxd7 Txd7
15.e5 Md5
16.Mh5 Rh8
17.f4 Mb6
18.Fe3 Mxc4
19.Dxc4 Td5
20.Dc1 Tfd8
21.Tf3 Dh4
22.Th3 Dg4
23.f5 Fxf5
24.Mf4 Txd4
25.Fxd4 Txd4
26.Tf3 Fd2
27.Dc5 Fxf4
28.h3 Dxf3
29.Df8+ Rh7
30.gxf3 Td2
31.Db4 g5
32.Dxb7 Rg6
33.Te1 Fxh3
34.Db8 Rh5
35.Dg8 Rh4
36.Dxf7 Rg3
37.Dh5 Fe3+ 0-1
# Chanteloup

Chanteloup zo un anv-lec'h gallek, deut ivez da vezañ anv-tiegezh.

## Lec'hioù
### Breizh

* Chanteloup, anv gallek Kantlou, en Il-ha-Gwilen
* Chanteloup, lec'h entre Bruz ha Lalieg en Il-ha-Gwilen

### Bro-C'hall

* Chanteloup, en Eure
* Chanteloup, e Manche
* Chanteloup, e Deux-Sèvres
* Chanteloup-en-Brie, e Seine-et-Marne
* Chanteloup-les-Bois, e Maine-et-Loire
* Chanteloup-les-Vignes, en Yvelines
Meur a gastell zo ivez en anv-se.

## Stummoù damheñvel

* Canteloup
* Chantelouve
* Canteleu
* Canteleux
* Cantallops, e Katalonia

## Pennadoù kar

* Chantemerle
* Chantepie
# Chanson des Saisnes

Ar Chanson des Saisnes zo ur gurwerz c'hallek aozet gant Jean Bodel a-raok 1200, diwar-benn ar brezel etre Karl Veur ha Saksoned ar roue Widukind, pe Guiteclin, hervez Bodel.

## Notennoù

* ↑ (en) Encyclopedia Britannica

## Liammoù diavaez

* (en) (fr) e-codices
# Chantada

Chantada zo ur gumun e-kreiz Galiza, e mervent proviñs Lugo.

## Parrezioù

Sede parrezioù ar gumun:

## Liamm diavaez

a vo kavet e Wikimedia Commons.
# Chantal

Chantal zo un anv-badez gallek roet d'ar merc'hed. Dont a ra eus anv-tiegezh Janed-Frañseza Chantal, ur santez katolik c'hall eus ar XVII$^{vet}$ kantved. Okitanek eo orin an anv-se, "cantal" a dalv kement ha maen pe maen-pastur.

## Stummoù all

* Marie-Chantal
* er Stadoù-Unanet e kaver anvioù deveret evel Chantel, Chantelle, Shantal, Shantel ha Shantelle

## Tud
### Anv-tiegezh

* Marie de Rabutin-Chantal, anavezetoc'h dindan an anv Itron de Sévigné (1626-1696), skrivagnerez
* Marcelle Chantal (1901-1960), aktourez ha kanourez

### Anv-badez

* Chantal Broquet, aktourez c'hall
* Chantal Chaudé de Silans (1919-2001), mestrc'hoarierez echedoù gall
* Chantal Vandevoort (g. e 1967), mestrc'hoarierez echedoù belgiat

## A bep seurt

* Les Gérards zo ur gevredigezh roazhonat, unan eus he falioù gwareziñ ha brudañ an anv bihan Chantal.
# Chantal Vandevoort

Chantal Vandevoort a zo bet ganet d'ar 5 a viz Meurzh 1967.
Mestrc'hoarierez echedoù belgiat eo.
C'hoari a ra er CRELEL (Kelc'h Roueel Echedoù Liège ha Tablezenn Liejat).
Kampionez echedoù Belgia (maouezi) e voe e 1988 hag e 1998.
1929 edo he renk Elo e miz Here 2007.

## Liammoù diavaez

* He fichenn FIDE
* Disoc'hoù en Olimpbase
# Channel Islands (Kalifornia)

Ar Channel Islands of California, pe Archipiélago del Norte (e spagnoleg, da lavarout eo Enezeg an Hanternoz), zo un enezeg a eizh er Meurvor Habask, dirak aod Kalifornia, er-maez da Los Angeles, e SUA.

## Douaroniezh

Daou strollad a beder enezenn zo eus ar Channel Islands-se.
| Enezenn | Gorread (km$^{2)}$ | Poblañs | Kontelezh |
| Inizi an hanternoz ||||
| Anacapa | 2,95 | 3 | Ventura |
| San Miguel | 37,74 | 0 | Santa Barbara |
| Santa Cruz | 249,95 | 2 | Santa Barbara |
| Santa Rosa | 215,27 | 2 | Santa Barbara |
| Inizi ar c'hreisteiz ||||
| San Clemente | 147,13 | 0 | Los Angeles |
| San Nicolas | 58,93 | 0 | Ventura |
| Santa Barbara | 2,63 | 0 | Santa Barbara |
| Santa Catalina | 194,19 | 3.696 | Los Angeles |
| Channel Islands | 908,79 | 3.703 | |
257 km zo eus ar gwalarnañ enezenn, San Miguel, d'ar c'hevretañ, San Clemente . 346 km² eo gorread an enezeg.
* Er gwalarn emañ an Northern Channel Islands, tostik an eil ouzh eben, a-dal da aod California, dirak strizh-vor Santa Barbara.
* Er gevred emañ ar Southern Channel Islands, muioc'h a-skign. Strizh-vor San Pedro an hini a zo etre aod kêr Los Angeles hag an tostañ enezenn, Santa Catalina.

## Istor

Hanternosañ Channel Islands a voe poblet war-dro 13 000 bloaz zo. E 1960 e voe dizoloet an Arlington Springs Manen Arlington Springs e Santa Rosa Island, oadet a 13 000 bloaz zo a-hervez. E 2005 e voe kavet an Tuqan Man e San Miguel Island in 2005, oadet a 10 000 vloaz.

## Liammoù diavaez

* (en) Channel Islands National Park
* (en) Channel Islands National Marine Sanctuary
* (en) Homepage of Vladimir Dinets-Channel Islands
# Chanson d'Ar-mor

Ar film brezhonek kentañ eo Chanson d'Ar-mor, aozet gant Jean Epstein e 1934.
Istitlet e galleg e oa bet azasaet ar film diwar al levr D'un Vieux monde (1918) gant Jean des Cognets.
E 2013 eo bet nevesaet ar film gant Gwarez filmoù Bro-Frañs.

## Rolloù

* Yvon Le Mar'hadour : Jean-Marie Maudez,
* Viguier : an inosant,
* Fanch Gourvil : ar c'hulator,
* Georges Prieur : an danvez pried,
* Marinette Fournis : an dimezell Maudez,
* Solange Monchatre : Rozen.

## Fichenn deknikel

* Titl : Chanson d'Ar-mor
* Sevenour : Jean Epstein
* Senario : Jean des Cognets
* Embregerezh produiñ : Ouest-Éclair
* Boujedenn :
* Sonerezh :
* Bro : Bro-C'hall
* Furmad : gwenn ha du
* Danvez : drama
* Padelezh : 42'
* Deuet er-maez : miz Du 1934

## Liammoù

* Ar film war lec'hienn Gwarez Filmoù Bro-Frañs

## Notennoù

* 1 2 Chanson d'Ar‑mor, war lec'hienn Gwarez filmoù Bro-Frañs
* ↑ Internet Movie Database (en)
# Chantal Broquet

Chantal Broquet zo un aktourez gall. C'hoar Alice Arno eo.

## Buhez

Chantal Broquet he deus troet e filmoù exploitation nemetken, alies meskaj etre spont hag erotek. Troet he deus gant Pierre Chevalier, Claude Pierson pe Jess Franco. Ch'oariet he deus gant Sandra Julien, Gilda Arancio ha Lina Romay ha dek gwech eo bet o c'hoari gant he c'hoar Alice Arno. N'he deus roet nemet rolloù a-eil pe dost. Paouezet eo gant ar sinema e 1975 pa z'eo deuet war-wel ar filmoù ponrografek « hardcore ».

## Filmoù

* 1968 : Nathalie, l'amour s'éveille gant Pierre Chevalier:
* 1969 : Trafic de filles (pe La Punition) gant Jean Maley :
* 1971 : Femme mariée cherche jeune homme (pe Señora casada necesita joven bien dotado) gant Juan Xiol.
* 1972 : Lâchez les chiennes gant Bernard Launois.
* 1972 : Justine de Sade gant Claude Pierson.
* 1973 : Maciste contre la reine des Amazones gant Jesús Franco.
* 1973 : Les gloutonnes (pe Les Exploits érotiques de Maciste dans l'Atlantide) gant Jesús Franco : Purpure.
* 1973 : Le Miroir obscène (Al otro lado del espejo) gant Jesús Franco : Angela (menneg ebet)
* 1973 : Pigalle carrefour des illusions gant Pierre Chevalier : (non crédité).
* 1973 : Les gourmandines gant Guy Pérol.
* 1974 : Hommes de joie pour femmes vicieuses gant Pierre Chevalier :
* 1975 : La dévoreuse gant André Teisseire : menneg eebt
* 1975 : Les orgies du Golden Saloon (pe Les filles du Golden Saloon) gant Gilbert Roussel.

## Notennoù ha daveennoù

* 1 2 3 4 5 6 7 8 9 Gant Alice Arno

## Liammoù diavaez

* Chantal Boquet war IMDb
* Chantal Boquet war European Girls Adult Film Database
# Chantele

Ar chantele zo ur rann eus an ilizoù pe ar chapelioù m'emañ an aoter bennañ. Aze emañ al lidourien, beleien, masikoded hag ar ganerien-iliz o deus roet an anv d'al lec'h (galleg chant = kan) ha peurvuiañ ne vez aotreet nemet al lidourien e-pad al lidoù. Er chantele e vez plaset al leaned (menec'h, lenanezed, chalonied) asambles evit kanañ e-pad al lidoù. "Keur" e vez graet ivez eus al lec'h-se (evel e galleg).
Gwechall e veze klozet ar chanteleoù gant ur glouedenn a dalveze e-giz taol-santel (pe taol-bask) ; chom a ra kalz anezho, met meur a hini zo bet dilamet goude sened-meur Vatikan II.

## Gwelout ivez

Geriaoueg ar savouriezh
# Divaeziañ

Divaeziañ a vez graet eus lusk an dud a ya kuit eus ar maezioù evit mont da vevañ e kêr. Liammet eo gant ar c'hêriekadur, ledanadur ar c'hêrioù.

## Notennoù ha daveennoù

* ↑ 2000 Sifroù an U.S. Census
* ↑ Pajenn 138 Levr Istor-geografiezh live pevare, TES, 2008
# Divc'hrafenn

Un divc'hrafenn pe digramm a zo anezhi ur c'hrafenn enni div lizherenn implijet evit ober diouzh ur son disheñvel diouzh hini al lizherennoù enni o-unan, da skouer :
    saozneg :
s distaget [s] + h distaget [h] > sh distaget [ʃ]
Bez e c'hellont bezañ renket evel lizherennoù o-unan pe get, da skouer betek 1994 an divc'hrafenn spagnolek ch, distaget //, a veze renket evel ul lizherenn hec'h-unan etre al lizherennoù c ha d. Bremañ avat e vez renket a-gevret gant al lizherenn c.
Tri doare divc'hrafenn disheñvel zo :

## Heuliadennoù

Divc'hrafennoù enne div lizherenn disheñvel an eil diouzh eben, da skouer :
* Brezhoneg
** ch, distaget /ʃ/
* Tchekeg
** ch, distaget /x/
* Galleg
** ai, distaget /ɛ/
* Gresianeg a-vremañ
** μπ (mp), distaget /b/

## Heuliadennoù eilpennet

* Saozneg
** re: /ər/
** le: /əl/

## Lizherennoù doubl

Divc'hafrennoù enne div wech an hevelep lizherenn. A-wechoù e vez implijet lizherennoù doubl hervez reolennoù reizhskrivañ ur yezh bennak evit merkañ hirder ar vogalennoù evel e brezhoneg “kanan” (a hir) kv. “kannañ” (a berr). N'int ket divc'hrafennoù ar re-se rak ne vezont ket implijet evit skrivañ sonioù disheñvel diouzh hini al lizherenn doublet :
* Kembraeg
** dd, distaget /θ/
* Portugaleg
** rr, distaget [ʁ] (evel e galleg)
* Spagnoleg
** ll, distaget /ʎ/
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
# Divellkeineg

Un divellkeineg (liester: divellkeineged) a zo ur seurt loen ha n'en deus mell-kein (gwalenn-gein) ebet. Ar c'hontrol eus ur mellkeineg eo eta. Kement loen ha n'eo ket ur mellkeineg (e-touez ar mellkeineged e kaver ar pesked, ar stlejviled, an divelfenneged, an evned, ar bronneged) a zo un divellkeineg.
Ar skourradoù pennañ enno loened divellkeinek a zo:
* Annelida: leoged, buzhug, gelaouenned...
* Arthropodaed: kevnid, krestenneged, amprevaned...
* Brachiopoda: kregin 'zo
* Bryozoa: loened dour bihan, en o zouez ar c'houral
* Cnidaria: morgaoul...
* Echinodermata: stered-mor, teureug-mor...
* Blotviled: gastropoded (melc'hwed...), cephalopoda, daougleureged...
* Nematoda:
* Porifera: spoue
* Platyhelminthes: preñved
* Rotifera: loened bihan hag a vez kavet er poulloù dour chag
* ...18 skourrad all a zo, bihanik a-walc'h.
# Divergent (film)

Divergent zo ur film stadunanat sevenet gant Neil Burger hag embannet e 2014. Diazezet eo war ur romant embannet e 2011 ganr Veronica Roth. Film kentañ ar stirad The Divergent eo, produet gant Lucy Fisher, Pouya Shabazian, ha Douglas Wick. An aktourien a zo Shailene Woodley, Theo James, Ashley Judd, Jai Courtney, Ray Stevenson, Zoë Kravitz, Miles Teller, Tony Goldwyn, Ansel Elgort, Maggie Q ha Kate Winslet.
An istor a c'hoarvez en ur bed distopek ha goude un apokalips e Chicago. An dud a zo rannet etre strolladoù diazezet war donezonoù denel. Beatrice Prior zo bet lakaet war-raok evel un Divergent, talvezout a ra ne c'hell ket bezañ ezel eus unan eus ar strolladoù. Nebeut amzer war-lerc'h e kompren ez eus un irienn er gevredigezh ampart.
Seveniñ ar film Divergent a oa bet kroget e miz Meurzh 2011 pa oa bet Summit Entertainment o prenañ gwirioù ar film diwar al levr dre embregerezh produiñ Douglas Wick ha Lucy Fisher Red Wagon Entertainment. Ar filmañ da vat a oa kroget d'ar 16 a viz Ebrel 2013, hag echuet e oa d'ar 16 a viz Gouere 2013. Un nebeud filmañ a oa bet adkroget etre ar 24–26 a viz Genver 2014. Darn ar produiñ hag ar filmañ a oa bet e kêr Chicago. Divergent zo bet embannet d'an 21 a viz Meurzh 2014, er Stadoù-Unanet Amerika. Ar film en deus bet resevet burutelladennoù etre. Lakaet e vez war-raok an istor diazez hag al lodenn fiñvus. Diouzh un tu all e vez rebechet d'ar film an doare ma 'z eo dizestonus. Keñveriet e vez ar film gant ar re all doare evit ar grennarded. En desped da se, ar film en deus graet berzh a-fed rastellañ arc'hant. Deuet eo a-benn da dizhout ar c'hentañ plas er box office e-pad dibenn ar c'hentañ sizhunvezh embann. Ur wech embannet ar film en deus rastellet ouzhpenn 288 milion US$ dre ar bed-holl war ur budjed a 85 milion US$. Embannet eo bet war DVD ha Blu-ray d'ar 5 a viz Eost 2014.
Ur film all zo bet goude-se, Insurgent, hag a zo bet embannet d'an 30 a viz Meurzh 2015, e Stadoù-Unanet Amerika ha broioù all.

## Liammoù diavaez

* Divergent war IMDb
# Divdaolenn dug Urbino

Divdaolenn dug Urbino (anvet ivez Le Triomphe de la Chasteté, "Trec'hlid an Dic'hadaliez") e galleg), zo anv div daolenn livet gant Piero della Francesca etre 1460 ha 1470, anezho eoullivadurioù war goad (ur ral gant Piero) ha miret en Uffizi Firenze.

## Aozadur

Un daolenn daoudu eo.

### Tu a-raok

Daou boltred : hini dug Urbino, Federico da Montefeltro, ha hini e bried, Battista Sforza. Tal-ouz- tal emaint, hag en diabell e weler ar maezioù.

### Tu a-drek

An daou bried zo o tegouezhout e kêr, aelez (arouezioù an dic'hadaliezh) en-dro dezhe e daou garrsaceht gant [kezeg-kornek]], o tont a-benn an eil d'egile :
* an dug Federico en e goazez en unan, kurunennet gant Victoria (doueez an Trec'h) en he sav a-drekañ ; kaset eo ar c'hezeg gant Amor, ha dirak ar priñs, ar Vertuzioù pennañ ;
* an dugez zo koazezet er c'harr all, sachet gant kezeg-kornek (arouezioù ar c'hlanded) hag en o c'hichen ez eus div vaouez, Feiz ha Karitez.
* En traoñ, ur skrid e latin.

## Levrlennadur

* Pietro Allegretti, Piero della Francesca, collana "I classici dell'arte", Milano, Rizzoli/Skira, 2003, pp. 148-155.
# Divelfenneg

Divelfenneged :
| Ur ran-darv Amerika ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Amphibia |
| D'ar vevoniezh e tenn ar pennad-mañ. ||
An divelfenneged zo loened mellkeinek a dremen ul lodenn eus o buhez en dour hag ul lodenn all war an douar.
Unan eus ar 5 kevrennad a ya d'ober ar mellkeineged int. Ar bronneged, an evned, ar stlejviled hag ar pesked eo ar re all.

## Emdroadur

An divelfenneged kentañ a zeuas war-wel 370 milion a vloavezhioù 'zo, da vare an devonian hag ar mellkeineged kentañ e voent o trevadenniñ an douar.
Al loened kentañ gant pevar ezel mellek e voent ivez pa emdroas o angelloù. Hag al loened kentañ gant malvennoù e voent c'hoazh.
280 milion a vloavezhioù 'zo e oa an divelfenneged al loened-douar niverusañ. E-pad an 70 milion a vloavezhioù war-lerc'h e voe kemeret o flas tamm-ha-tamm gant ar stlejviled hag ur bern spesadoù a yeas da get.

## Ar c'hroc'hen

Noazh ha meizh eo kroc'hen an divelfenneged. Fin a-walc'h eo evit bezañ treuzet gant an oksijen a ya war-eeun er gwad hag ul lodenn vat eus an divelfenneged a anal evel-se dre o c'hroc'hen.
Gwagrennoù zo ennañ a servij da c'hlebiañ anezhañ. Daoust dezho e c'hell al loened-se disec'hañ buan ha ret eo dezho bezañ e lec'hioù gleb.
Gwagrennoù all a servij da broduiñ binim a zo kreñv pe greñvoc'h hervez ar spesadoù.

## Kelc'hiad-buhez

Teir lodenn zo e buhez an divelfenneged : ar vi, al larvenn hag al loen gour. Ar vetamorfozenn a vez graet eus an tremen eus larvenn da oad gour.

## Rummatadur

3 urzhiad ha war-dro 6.000 spesad a ya d'ober kevrennad an divelfenneged :
* Urzhiad Anura (ran, touseg...)
* Urzhiad Caudata (sourd...)
* Urzhiad Gymnophiona

## Liammoù diavaez

a vo kavet e Wikimedia Commons.
# Diveheg

Ur yezh indez-ariek eo an diveheg (dhivehi ދިވެހި) komzet gant 300.000 den er Maldivez dreist-holl met ivez e Lakshadweep en India.
Diorroet e oa bet an diheveg diwar ur gent-yezh voutin gant ar sinhaleg aet da get tro da 500 kent Jezuz.
Levezonet eo bet an diheveg gant meur a yezh all, en o zouez an arabeg dreist-holl met ivez ar sinhaleg, ar malayalameg, an hindeg, ar galleg, ar perseg, ar portugaleg hag ar saozneg.
Abalamaour ma vez komzet ar yezh war un dachennad douar ec'hon-tre, ec'h eus meur a rannyezh, ken ne deu ket a-benn an dud da gompren tud eus lec'hioù all zo.
Implijet e vez liveoù yezh disheñvel hervez renk an dud a vez komzet oute:
    * live uhelañ (reethi bas pe aadhe-vadainevvun), implijet gwechall evit komz ouzh ar familh real pe ouzh ar renkadoù uhelañ. Hiziv avat e talvez da yezh unvan implijet gant ar skingomz hag ar skinwel;
    * live etre (labba-dhuruvun), evit komz gant doujañs ouzh ar re gozh, dud dianav;
    * live izelañ, yezh ar bemdez.
Skrivet e vez an diheveg a zehoù da gleiz gant ur skritur ispisial anvet Thaana.

## Gwelet ivez

* Thaana
# Confiteor

Ar c'h/Confiteor zo ur bedenn gatolik e latin. Talvezout a ra: "kofes a ran". Gant ar bedenn-se e anavez ar c'hristen bezañ pec'het.
Eus ar bedenn-se eo tennet ar bomm mea culpa, mea maxima culpa.

## Ar bedenn

    Confíteor Deo omnipoténti,
    beátæ Maríæ semper Vírgini,
    beáto Michaéli Archángelo,
    beáto Joanni Baptístæ,
    sanctis Apóstolis Petro et Paulo,
    ómnibus Sanctis, et vobis,
    fratres (tibi, Pater),
    quia peccávi nimis cogitatióne,
    verbo et ópere: mea culpa,
    mea culpa, mea máxima culpa.
    Ideo precor beátam Maríam semper Vírginem,
    beátum Michaélem Archángelum,
    beátum Joánnem Baptístam,
    sanctos Apóstolos Petrum et Paulum,
    omnes Sanctos, et vos,
    fratres (te, Pater),
    oráre pro me ad Dóminum Deum nostrum.